gentaiscool/nusaparagraph_emot huggingface dataset:
Pengumumang paling sannaka ku ukrangi iami antu ri lulusuku ni tarima akkuliah battu ri status anak sikola SMA anjari Mahasiswa, siagang maka rua iamiantu pengumumang kalulusan penerimaang Pegewai Negri Sipil. Ri wattunna anjo ri nampangku lammili jurusang, appalaka rolok pandapatna tau toaku siagang purina baine na burakne, lalang pikkirangku jurusang teknik mingka tenapa ku isseng kana kampus tamae. 
Ri lekbakku accarita mae tau toaku siagang purinangku na sarema sarang untuk andattarak ri kampus universitas islam negeri alauddin jurusang teknik perencanaan wilayah kota. Anne kampus UIN negeri berbasis islam siagang riwattu a tenapa na loe angngisseng jurusang ku allea. Riolonganna ku asseng memang kana apa anjo teknik pwk karna kabatulang purinna baine ku sala sekre dosen Pwk ri kampus.

Emotion: happy
Anne Dewi tena surang buru’nenna ammantang, bellai tampak jamana iya, maraeng kotai anjomi na sikali ji sibulang sicinik. Anjo pole biasa pinruangji lalang sitaung nasabak sanna’ bellana. Wattunna battu anne buru’nenna Dewi, arengna Acil, naciniki bainenna pila’ rosoki, nangai mi pole ammake baju cakdia, padahal riolo lompo mamo bajunna. Siti’na eja mamo punna assuluk-suluki. Njari anne Acil akkutaknangi surang anakna kua ngurai anjo ammaknu. Anne anakna SD kijai, tena kulle akballe-balle. Njari nakuami anakna, biasa kucinik attalipong ammak punna bangngi, sallo attalipong biasa sanggenna tattinro. Kukareki katteji natalipong Bapak. Nalangngerekna anjo, Acil naiki cerakna, emosi dudu nyawana, larroi, sessana mami anjo akboya doek bella-bella nampa niakji buru’ne maraeng naurang accewe’-cewe’. Napauang mentongi bainenna nakke nupilei atau anjo buru’ne sekrea.

Emotion: angry
Nia' tallu cara punna ero riasseng siagang ripahami kalea. Makase're appilajara' siamak kalenga tungaleng, anne kullei rilakukan assikap jujjuru' ri kalenga bahwa riasseng kalenga berarti annarima pirangna aspek appare' identitas, kepribadian, siagang kania'kang  rinjo. Anne kullei ambantu taua angissengi iangasenga aspek kepribadian kullei ripatangi. Nampa riajukangi pakkuta'nang bijak ri kalea. Makarua apparakai kepribadian anjo singkammai masina ri lalangna kappala'ka anjo ri nangukrangi peran ri lalang katallasang taua ri pirangna peran ri wattuna anjalani  kaalloang ri jappa assulu ri pammantangang anjama ri tanggana taua. Makatallu annyalakang kaparalluang, anjagai kagassingang, punna tena na sawe appare' refleksi punna angalami stress ri wattuna garumesa anjama.

Emotion: sad
Tarrusu gagal antama ri universitask, baji' ri jalur undangan, tes, mandiri, siagang prestasi anjo accobai gassing kale-kale. Ero' ngarru' mangangma, picca pun sarring dudumi, ri akhirna kata sumangat ri taua tenamo na menpan ri nakke. Sikalimo nakke ero nisareang kata salama' mingka kugappa tarrusu anjo malah kata sumangat siagang ampung. Agang-agang ku maraenga ritarimai ri UI, UGM, ITB, UB, UNDIP, UNAIR, UNJ siagang maraeng kampuska, iakanneng nakke? kulle ja kokko karemeng ri kamara' sawe akkana kapang anne nakke kulle anjari Maba. Nakke ngisseng ji tau ri luara' sana usahana bajikangangi, gagala'na labbi jai, mingka kapang tallu taungmi tena nalulusu, siagang sa'baraki saweang berjuang anggappa aga ero anjari impianna. 

Emotion: sad
Semoga tena ni bagekangi anne tulisan ku mae ri luarak na Quora, tarima kasih. Nakke lekba ka ni minawangi ri tau tena ku isseng nai iyaa wattu ku SMP riolo. Anjo wattu aa nakke beru beru ka lette battu ri luarak kota. Sikolah ku nakke jarak na lumayan bella battu ri ballak ku, mingka punna pake motorok kulle 5 ji mannek. Jari nakke berangkat ma nampa moterek ma sikola ak jappa bangkeng. Anjo wattua nakke siagang keluarga ku nakke pas pasan inji ka, bapak ku anjama nampa ammak ku anjo wattua tena pa na isseng ngi ammake motorok. Erok ki pake pete pete mingka nanggung tongi ni sakring. Jari mi nakke lampa sikola jappa bangkeng. 

Emotion: fear
Kejadian na ri kejar ka kongkong ri taung 1991 wattuku ri kalasak rua SMP ji. Jarak balla ku na sikolaku bellai anjo wattua. Anjari allo-allo ku amminawang ri manggeku lampa ri tampa jamanna, anjari bari'basa inji mange ma ri antara manggeku riolo si sikola ku ri jam 5.30 sanggeng na jam 6.  Punna mange ka ri sikola ku kale-kale ri jam 7 pi, jappaya macet tommi anjari kulle ka terlamba' sampe ku ri sikola ya. Sampe ku ri sikola ya accini ka niak kongkong ca'di le'leng ri dallekang na sikola ku. Wattuku mi anjo ciniki, ragu-ragu ma erok antama ri sikola ku.

Emotion: fear
Le'ba ka muntah ri wc na bus ka le'ba ku nganre pop mie na kanrejawa cokla'. Le'ku mi anjo muntah tea ma nganre poe. Tapi na siapa jam ka ri bus la, cipura ka poe. Niak ku cini pabalu tahu sumedang naik ri ratean na bus ka. Anjari ammali ma anjo tahu sumedang na nampa ku kanre. Se're jam le'ba ku nganre tena mi seng na baji' battangku, akhir na muntah ma poe rua kali ja ri wc na bus ka. Deh pa'risi na ku kasia' ulung ku rua kali ma muntah, jiji' ku mamo ku cini muntah ku ngaseng.

Emotion: disgusted
Nakke lekbak assigappa siagang pamainna PSM ri sala sekre pusat pakbalanjaan niaka ri kota Mangkasarak. ri wattu nakke sementara akbalanja siagang bainengku, ri wattunna ku cinik allalo idolaku langsunga dumbak-dumbak. Untuk ku hindari rasa dumbak-dumbak ku, niak sekre pappasang punna assiciniki siagang idola ri akrungang iareka tamae ni sigappa.
Pakaramula katte haruski rilesks teaki tegang, ka sabak kamma anjo justru akkulle sikdik sala tena ni akulle ngapa-ngapa ri dallekangna idolata. Loe passabakkeng katte anjari dumbak-dumbak, seharusna akkulle ni manfaatkan untuk angngurang appau justru ammannangki, padahal ri wattua jantung ta sannak dumba-dumba na. Makarua, parallu ki kacinikang ammakkalak, untuk antongko ki dumbak-dumpak ta.


Emotion: happy
Nasaba' anjo bauku makke anjari minder kale kale, parno,insecure. Setiap nakke bakuhadapang siagang taua anjo natongko'ki kakmurunna rapat-rapat. Pirangna angangka mabellai nasaba' tena natahang siagang bauku. Ri wattuna sikolahku nia'  angendakan jappa massalewangang, hampir sibulang sikali. Kullei dipastikan nakke kale kale ri barisang rioloa. Nakke attarima kasih siagang agangku nadukunnga', ero'ki bertahna manna mmao bau kalengku taciumki sanggena ri rua kelas maraenga. Berkat agangku nakke kulle anjari kalengku kale kale, ampantangi rasa tappa' kalenga. Ri wattuna SMK nakke accarita ngasenga lebba kualami ri agangku. Tena nia' se're tau tappa, mungki rinjo bauku lanyya'mi. Nakke ampantangi jai agang siagang anjari siswa populer, angikuti jai kegiatan ekskul. Nakke tappa kale-kale angikuti basket, voli, allange siagang peragaan busana.

Emotion: sad
Tantu mi , bapak guru muda anjo tena pa na issengi tentang nakke antu tena yaa na isseng ammaca siagang annulisik. Sanggeng na ri allo kamae anjo Bapak Guru Muda yaa antama ni adakan mi tes ammaca siagang annulisik. Anjo mi sedeng ku sakring sedeng erok mi runtuh dunia ku, jantung ku ak dumba dumba mi, pori pori ku todong na pasuluuk mi jai antu jeknek karingat ka nampa dinging nga. Tojeng na anu kamma annae sanging na hantui ka, nampa anne mi masa tolo tolo ku, masa paling sessa ku hadapi perasaan antu tena nabiasani bandingkan agang agang ku. 

Emotion: shame
Taung inni tallu kalima angikuti seleksi CPNS. tadina angaiku anjari PNS tena nakassa'. Seleksi  makase're anne tes nasaba' anjuranna amma'ku. Wattuna taung makase're anjo lolosma ri tes makarua anajri nakke wajikka bersaing siagang riampulo lima tau anjari nakke tena nalulus. Nakke sempat kukaluppai anjari PNS wattuina angappa beasiswa patttukarang pelajar ri Bulgaria. Le'bana kumotere rinjo akhirna a'nikayya siagang agangku wattuna singkamma angappa beasiswa. Ri taunga anne keiningangku attambai nasaba' le'bama akkuliah S2. Anjari nakke ammilei formasi Bahasa Inggris. Nakke ammile panampatang ri bandung. Punna ditarimaya wajikka tappisa siagang bura'neku. Akhirna loloska ri seleksi adminisrasi, rinjo nakke muallai appilajari ngaseng ri bokboka siagang ri Internetka. Waatuna hari H nakke tes riantara' siagang amma'ki, bura'neku siagang anakku ri Bandung. Meski tena nakululusu' tapi sannangja kurasa.

Emotion: happy
Taung 2012 niak todong pengalamanku ri umuru' 13 taung garring panggung ku ri kalasak 7 SMP. Anjo wattua niak jamang pilajara Matimatika ku ri suruhki a'pare bangung ruang nampa ri presentasikan ki ri dallekang na kalasak ka. Anjo wattua appa tau ja siagang agangku presentasi ri dallekang na kalasakku, tapi niak mi seng garring panggungku na kana agangku na cini kamma tau mayat tallasa' ka puca' mami tanjaku. Tapi na kamma-kamma anne antamaku ri sikolah SMK sanggengku lulusu' ri kampusku tena mi na sanna' dudu garring panggungku, akkurang mi si'kede. Tappa ma ri kalengku erok tampili ri acara jai tau.

Emotion: fear
Wattu na kiok ka nakke erok ma mempo (anjo kiok ka ibu ibu). Anjo ibu ibu ka na jelaskan mi mae ri nakke kana anne acara yaa untuk muslimah ji, nahh nakke takbangka ma tohhh. Tena na ku tayang sallo sallo langsung ma lampa mae ri anjo tampak ka. Asli nahh mi sirik sirik na ampunga nakke nampa anjo acara yaa anjo jelaskangi tetangga rampik ballak ka todong untung ja anjo undangan na tena pa na jai battu. Nampa beberapa allo erok mi sede niak acara nii adakan ri ballak na anjo ibu ibu ka na jelaskanga sumpaeng, nampa firasat ku nakke kulle na undang maka sede kah acara tahlil na ammak na ri 40 allo sinamperek. Asli tambah sirik sirik maki sinamperek.

Emotion: shame
Kondisi karasukan kulle takulang iareka hanya sekre episode niaka kamungkinan berlangsung salama beberapa allona. Tena niak gejala kusus salama gangguan anne terjadi siagang biasa tena na kulle na jelaskan mae ri gangguan mental, perilaku, siagang gangguan saraf maraeng. Gejala niaka timbul biasana tena ni sebabkan oleh zat iareka pakballe tertentu niaka ampengaruhi saraf pusat. Gejala poeng tena ni sebabkan karna kondisi tappuk obat, mangngang, iareka keadaan hipnagogik iareka hipnopompik, siagang tena na karna garring sistem saraf iareka gangguan tinro.
Gejala karasukan biasana mengakibatkan penderita signifikan iareka gangguan signifikan mae ri sekre tau lalang na jalankan pungsi pribadi, bijangna, sosial, pendidikan, jamang, iareka pungsi penting maraenganna. 


Emotion: surprise
Lekba beberapa kali, kejadian na biasa na persis ri muko na ballak ku atokah ri beberapa meterek ji ri muko ku. Reaksi awalak na tantu mi anjo nakke takbangka ka. Nampa langsung mi ak mari mingka tena na mari mendadak. Nampa ni cinik situasi na riolo singkamma apa, punna pas na ambawa oto biasa na nakke ammari ka rong attayang kendaraan anjo kecelakaan na ni bawa mae ri pinggirik lalang nga, atokah nakke ku tepikan ngi kendaraan siagang ku minawang ngi ni bantu geserek kendaraan anjo kecelakaan nga barak kulle tena na parek macet ki lalang nga. Mingka punna jai mi tau anjo minawang biasa na nakke ku lanjut ji ak jappa daripada nakke anjari penyebab na macet ka. 

Emotion: fear
Andin na tulisi' ri video na unggah ri TikTok, battu ri akun na. Anjo isi na video na ri TikTok andin, na caritai wattu na ammotere kale-kale ri allo bangngi ammotere na ri acara na agang na ri minggu bangngi. na bangngi dudu mi na ammotere, malla na mo ri jappaya kale-kale angngerang motoro'. Ka tangngah bangngi mi anjo wattua, anjari sepi mi jappa ya. Anne mi na pare' malla ki Andin. Tapi na cini ri dallekang na niak rua motoro' jappa anjari na ikuti mi anjo motoro' ri dallekang na supaya tena na malla dudu kale-kale angngerang motoro' ri bangngi dudua.

Emotion: fear
Ngarruk tojeki Rafathar siallo bujuruk nasabak ni prank ngi surang Baim. Anne Baim nakuai la na allei pajagana Rafathar, kulleji nasare doek lakbi jai daripada Rafathar, njari lingumi anne pajagana Rafathar nikuayya Lala, kama erok napilei Baim. Pakaramulami eja rupanna Rafathar nakua jai tonji doekku, kulle tonji kutambai gajina Lala punna erokka ka niakji doek ri tabungangku. Wattunna Lala napilei Baim, langsungi ammarrang Rafathar, nakanai Lala kodi sipak ka eroki nabikoi Rafathar gara-gara doekji. Pakrisik dudu nyawana, dodongi kalengna, nampa mange narakak manggena, batena mamo jallo’. Tena sallo kamma anjo makkalak ngasengmi Bain surang Lala, nakuai salamak Rafathar natabai prank. Mingka teai bajik Rafathar, pila’ lompoji pole sa’rana ngarruk. Eroki nabakji-bakji Baim mingka nipisangkai surang manggena. Lalang atinna Rafathar bagannaja prank ji pale, kukareki nakke tojeng-tojeng.

Emotion: surprise
Tangnga bangngi dudumi na battu ri ballakna Khaidir. Cokko-cokkoi antamak nasabak mallaki napabangung manggena, ka tettek sekremi. Wattunna akdikki’-dikki’ antamak, silalonna rinra lampua, niaki manggena cidongi ri kaderayya. Nikutaknangi battu kemaeko. Nakanai Khaidir battu ri ballakna agangku jama tugas. Njari nikutaknangi pole surang manggena ngurana nu dikki’-dikki’ antamak ballak. Nakuai Khaidir ka mallaka pabangungki, mallakka punna larroki njari cokko-cokkoa antamak. Njari nakuami manggena tea mako mallakki punna tala niakja anu salah nugaukang, mingka buru’neko antu, parallu ko jagai areng bajikna tau toanu. Tenaja masalah punna tangnga bangngi nu moterek mingka anu kabajikangji nuparek, bajikangngang pole punna napau memangi kua salloi moterek.

Emotion: fear
Tena betai pengalamang tallasakna Rani wattunna lulusuk tes CPNS ri Bantaeng taung 2015. Anu nacoba-cobaji minawang tes, lulusuki. Ia ji poeng sekre-sekrena nitarima ri Humas. Wattunna napauang ammakna siagang manggena kua lulusuki, subuh kinjai, langsungi sujjud sukkuru', sanna’ rannuna ammakna, appallui wattuna intu nampa assuluk jeknek matanna, takkallasak sannangi nyawana nasabak kamma-kammayya anne nisawalaki lulusuk CPNS. Manggena pila’ napalompoi sa’ra ngajina nasabak sanna’ sukkurukna. Tena kulle Rani nakaluppai anjo wattua, punna nau’rangi pole, napikkiriki bajik kamma anjo Karaengata’ala. Manna mamo anjari CPNS sikekdekji doek naguppa, mingka terjamingmi sanggenna pensiung kamase, nakana tau toayya, amangmi punna anjaripi pegawai taua, tallasakmi sanggenna tia

Emotion: happy
Na kana Ari Irham wattu na ca'di anjo accini ki kuntilanak wattu na mate lampu a ri balla na . Le'ba na mi anjo punna matei lampua malla mi antama ri wc a ka ri wc riolo na cini anjo setang kuntilanak ka. Le'ba tongi tena salloa anne, 7 bulang lalua, angngerangi oto na cini tongi pocong ri luara' oto na, ri tol, rampi' gerbang na pintu tol ka na cini anjo poconga. Tena na sallo lan'nya' tommi anjo setanga. Jai mi kejadian na cini setang kamae-mae, apa poe punna syutingi film horor tambah jai mi na kasia' accini anjo makhluk-makhluk halusu' ka.

Emotion: fear
Salah sekre pakarena golo’ paling nangaia Apri iamintu Irfan Jaya. Ngurana kulle? Nasabak singkampongi. Anne Irfan Jaya memang lassuki ri Bantaeng, kampong Sinia. Ri dallekang ballakna niak mentodo’ lapangang biasayya napake anak-anak konjoa mange akkarena golo’. Battu cakdi-cakdi dudu kijai Irfan Jaya akkarena golo’, kinne lompomi, anjarimi pagolo’ nasional. Antamaki ri Tim Nasionalna Indonesia. Wattunna mange joging Apri ri Seruni, niaki nacinik Irfan Jaya jogging todo’. Langsungi namangei naurang carita sambil jogging. Tena ammarina makkalak Apri ka kullei accarita siagang idolana. Wattunna lekbak jogging, pala’ ijingi Apri ri Irfan Jaya erok appoto surang, niak kapang sampulo kutip poto na alle. Lekbakna anjo attarima kasihmi nampa mange moterek ri ballakna eeok napajallang potona siagang Irfan Jaya.

Emotion: happy
Nakke lulusan Teknik Kelautan (tampparrang). Kukana nakke anne sala sekte jurusan kuliah sanna seksa na kah jai napagabung jurusan jurusan lainga, antu mi Teknik Sipil , dasarak na teknik kelautan nikana turunanna battu teknik sipil. Yaa kulle nikana teknik sipil na tamparang nga wkwk. Lalang rancana struktur bangunan, teknik sipil anggitung beban fungsional, bebang angin, beban tanah siagang beban gempa. Mingka teknik kelautan ditambai poeng angngitung gaya gelombang siagang arusuk jeknek tamparang. Niak tong teknik perkapalan (kappalak) ri teknik kelautan katte appilajarak stabilitas barang mawang, siagang gaya ombang ambing na kappalaka. Gunana barak ki issengi beban bentu tekan (sandar) siagang beban bentuk tarik (jangkar) ri struktur na labuh kappalak singkamma deremagayya.

Emotion: happy
Kamma anne nakke erok accarita kisah sala sekre urang ammakku arengna ibu Lian. Tante Lia. Iamaintu baine anjari inspirasi mae ri katte sibija pammanakang sabak imanna sanna kuat lalang Karaeng na. Ia sallomi lekbak bunting siagang ni sare keturunan rua anak. Ri kammayya anne anak2 na niak ngaseng mi sukses lalang jamang na masing-masing. Mulai antamak taung 2000 tante lian mulai na rasa pakrisik ri bagian battang na. Mulanna tante Lian tena na terlalu na jampangi sabak ia na kareki garring maa biasa siagang ia pung ang-nginung pakballe garring maag singkamma biasana. Tena na sallo pakrisikna ammoterek niak sanggengna pintallung siagang pingngappa tante Lian na rasakan pakrisikna sanggengna tena na kulle na tahang. Kemudian burakneng na siagang anakna langsung na lariang mae ri ballak garring. Lekbakna mi na jalankan sikuntung pammaressan ri ballak garring, ia ni vonis mi garring ganas, iamiantu Kanker Rahim stadium 4. Iangaseng keluargana sannak takbangka allang-ngerek penjelasan battu ri dottoro. 


Emotion: surprise
Nakke mallak ka ni suntik, tena pa ni ciniki jarum na ededeh merinding ma, pas na ni cinik mi jarum na, hadehh erok ma ku sakring lari battu ri cengkraman na anjo ibu dottorok ka. Mingka biasa na nakke ku akali ku palingkangi tanjak ku. Contoh na subangi wattu ta tes rapid ri kampusuk. Nahh anjo pegawai ngaseng ni wajibkangi tes. Nakke wattu ku antama mo ruangan tes, daftar ka sede lekba anjo antri ma giliran mingka niak jarak siagang protokol kessehatan tatta ni jalang kan. Lekba na ni kiok mi areng ku, niak ma ri muko na ibu dottorok, untuk tena ja ni seumuran punna seumuran edede siri siri ta ja. Jarum suntik na ni pasang nampa cukkk siap mi na tembusuk kulit ku. 

Emotion: fear
Taung lalua ri media sosial ri pagegere' ki battu ri video lalang kapala' ri'ba. Anjo video na ising na rua tau baine a'pare sigea bambang ri lalang kapala' ri'ba. Anjo niak ammak na baine muda sigea ki ka anjo baine mudaya na serobot ki antrian assulu battu ri kapala' ri'ba, ri pawwangi ri ammak ka tea ko kamma anjo tapi kata tena baji' ji na pasulu ri bawa na. Anjomi na larro anjo ammak-ammak ka ri ia, ka ri pawwang baji'-baji' ji na kurang ajar na kana. Viral ki anjo video na ri ngaseng na media sosial ka, anjo tau acciniki video na na belai ammak-ammak ka, nampa anjo baine mudaya ri pakkanai tau kurang ajara'.

Emotion: angry
Anjo ngaseng bangunan niaka ri pusat na kota ya ni parek ak bantuk vertikal termasuk mi anjo hunian nga. Punna warga kota na mantang ri rampik na anjo tampak anjama siagang sikolah, macet ka kulle ni pakamma antu lonjakan na jumlah kendaraan nga ri lalanga secara otomatis kulle akkurang. Bayangkan maki punna kantorok atokah sikola ta katte jarak na ri rawa na 5 km siagang waktu tempuh na kulle ji 15 menit battu ri ballak ta. Tena mo n parallu ni bawa motorok atokah oto. Manna jappa jappa bangkeng jaki atokah ammake sepeda. Ki tappaki mi bawang, lokasi bajika antu labbi bajik dari pada transportasi bajika. 

Emotion: angry
Punna TBI, ku pahami rodong materina sanggeng ku paham mo nampai ku jama soal na kah mingka tena ni issengi pola na ni sakring kana tolo ta (pammopporanga) kah jai dudu lalanga grammar. Punna biasa ki jamai soal TBI kulle ni isseng ji pola pola na. Sebenarna TBI antu bajik ji punna di isseng ji pola na. Punna TWK, nakke poeng sanggeng na ku hapalak pokok pokok na antu UUD (ku ulang ulangi mmacai punna lekbak ka sambayang subuh) , ku bacai nampa ku pahami apa lalang na materi wawasan kebangsaan nga, sejarah battu ri modul ni sare sarea jaki battu ri kating siagang agang agang ri grup. Punna TKP, nakke jai pilajarak pilajarri. Apa pokokna lalang poin poin kah tena niak jawaban salah atoka cocok , proporsi na ji maraeng.

Emotion: happy
Ri wattung na aklanyak dompekku tena ku isseng kana tantang iareka ni lukkaki ri sala sekre akrungang ri battungku akbalanja ri pusat pakbalanjang. Ku pauwang mae ri urang-urangku untuk apparek status media sosialna terkait info kalanyakkangna dompekku, gassingka niak urang sosmed na anggappai iami antu dompekku. Siagang ciri-cirina:
Berita kalanyakkang dompek lakbu warna lekleng, niak bonena iami antu: ktp, sim c, stnk, atm, bpkb. Identitasna iami antu atas nama evas dimas, nai-naina anggappai dompekku niak imbalanna barupa doek siagang pahal mae ri Allah SWT. Tarima kasik riolonganna.
Kamma mi anjo barita kalanyakkang ku sebarka mae ri social media tujuanna supaya punna niak anggappai na issengi kana tamae erok na paminro.


Emotion: happy
Mingka kamma kamma anne nakke appilajarak ka barak tena ku gampang percaya siagang taua, tena na kulle ka bolik harapan antu labbi labbi mae ri tau lainga, manna nai nampa harusuk ka pilajarak labbi ikhlas ri taung anne. Sanggeng na kamma kamma anne punna niak tau beru battu ri lalang na kehidupan ku sanging trust issue ka “anne iyaa tojeng tojeng ji bajik kah tena? Sinamperek na parek jaka kecewa sede toh? Mingka masa sabajik anne? Atokah memang tena pa na kacinikkang kodi na?” sannak jai na anjo pakkutaknang kamma anjo ri pikiran ku, nampa kamma kamma anne punna erok ka ulang tahung singkamma mallak mallak ka erok niak kejadian kodi sede. 

Emotion: fear
Slamet anne akhirna siruntu'ki siagang idolana pembalap Moto GP ri tim Repsol Honda anne Marc Marquez. Slamet anne siruntu'ki siagang Marquez wattuna ammempoi siagang anginungi kaluku loloi ri rampi'na Kassi Seger ri Mandalika. Slamet anne akui nassai kunjung ri kassi' daerah mandalika anjo nasaba' ero'ki siruntu' siagang pembalap Moto GP anne najalani tes pramusim. Slamet accarita ri allo siruntu' siagang Marquez anne slamet ero'ki mae ri lokasi wisata angambi' buluk marese, namun ri tangga oloang, slamet narubai nawangna. Slamet naputara'ki kendaranna mae ri Pantai Seger. Battu ri kassi, Slamet nacini'ki Marquez rinjo tena naragu nasapa Marquez ero' angalle foto. Nasaba ten nalengere baji' aga nakana Marquez anjari Slamen anne maeki ri ampi'na Marquez akhirna kullei Appoto. Anne Slamet rannuki nasaba' tena na sangka kullei appoto siagang Marquez.

Emotion: happy
Ri ibu kota biasa na kulle ki sibak ji malah kulle bahaya ii, kah antu labbi ni mallak mallak ki anjo salah bakji tau niak pengaruh na singkamma anne beru beru kasus na kodong sopirik ojol ni bakji ri tallu preman, nampa akhere na ni balasak ki ri solidaritas na sopirik ojol ka lainga ngaseng antu ujung ujung na niak sekre preman mate kah na ewai wattu na erok ni serah kan mae ri pihak berwajib ka. Labbi nyaman ki pilajarri ilmu tahan emosi siagang langkah sisabbu. Mingka yaa, punna katte erok jaki parek anu pakakkalak ji kulle mi ni pilajari Krav Maga, Judo, Sambo, Ai Ki Do, atokah Jutsu iya, MMA , ededeh erok erok ta mo deh.

Emotion: fear
Wattungku mange jogging ri aha’ bari’basak, kulaloi ballakna urangku niaka kongkong naparakai. Biasa kupatotoai anjo kongkongna nasabak kuissengi kua na sikkokji. Kammaji allo-allo maraenga, wattungku ammalo, kupatotoai kongkongna, ngurana lumpa’ assuluk battu ri ballakna urangku dende naondanga. Tena kusangkai, kukareki anu ni sikkoji. Bateku mamo lari laccirik, apakah tarang dudu pole giginna anjo kongkonga, antekammami punna nakokkokka kamase. Anu joggingji erok nigaukang, ngurana lari laccirik taua, tena nikasiaki anjo mangnganga, niakna pokok kaluku kuciniki, langsungji ku ambiki, baganna tena kulle ngambi’ anjo kongkonga. Alele kamma erok tappu nyawaku. Tenamo kuissengi lari kemae anjo napasku, assolong mami songokku nampa nekkerek kulantukku dende.

Emotion: fear
Nakke lekba ma tabbiasa accinik sibakji narrusuk antu bahaya mi ni cini ri tau toang ku. Ammarrang marrang lompo siagang suluk ngaseng ngi kana kana kodi rantasak ka battu ri bawa na sipakrua anjari kanre kanre ku mi allo allo. Bayang kan mi, kulle allo allo nakke ku cinik sibakji ri umuruk ku caddi inji sanggeng ku kelasak 1 (sekre) SD. Antu pareki kamma anjo jai tong, pakarammula battu ri masalah ekonomi, ak geak masalah keluarga, sanggeng na selingkuh niak ngaseng mi. Lekba poeng wattu ku umuruk 1 (sekre) taung lekba niak KDRT ri tau toang ku. Tena ku isseng apa sabak na sanggeng na kamma kamma anne.

Emotion: sad
Tanggala 3 Agustus 2020 erok maki akad bunting ri balla ku. Battu maki siagang bijang ta jam 10.00 bari’ basa ri sambu’ ammakku na ri sareang poeng erang-erangku ri bijang ku. Alhamdulillah se’re kali ji ri kana anjo akad bunting ta a’gora Sah ngaseng mi penghulu na saksi siagang bijang ta ngaseng. Nakke ri kamara’ ka siagang agangku langsung tong akkana alhamdulillah, dumba-dumba nyawa ku tena ku sangka akhiri na anjari baine ta ma. Tena na sallo antama maki ri kamara ku siagang bijang ta ngaseng erok tukara’ cincin ri limang ta anjari tanda punna sah maki anjari suami istri.

Emotion: happy
Ki pakei anjo tem tangan nga (parkir) lekba na ni panaong gigi na. Kah anjo rem tangan nga kulle na pamari lari na otoa sanggeng na tojeng tojeng ammari punna kecepatan na lekba mo naong. Ri wattu anjo bersamaan nga ki arahkangi oto aa mae ri jaluruk lambat secara perlahan, nampa ammari ki ri area anjo tojeng tojenga aman battu ri oto anjo tinggia lari na ri boko. Pastikangi anjo lampu hazard ka ni pa rinra todong nampa ki pakei anjo kaca spion ka barak kulle ni pantau kondisi jaluruk niak ka ri boko na oto ta. Punna kondisi na darurat kulle ni sare tanda battu ri lalang oto. 

Emotion: fear
Baribbasak na anjo alloa, iyaa lekba mo siap ambawa keperluan antu jai sanggeng na tas na nicinik sannak battalak na. Lalang mi na pakarammula na minawangi denah antu niaka ri peta yaa anjo. Tallu jam mi lekba iyaa ngaseng jappa. Kamma kamma anne battu mi ri lalang na rammang nga nampa akhere na sengka mi istirahat rong kah tena pa na lekba mari jappa battu inji sumpaeng. “Wehh bajik kapang punna sengka ki istirahat rong”. Na kana dandi taposo poso. “Iyodehh istirahat maki tong , rinjo mo ri rawa na pokok ka” Na kana taufik setuju. Akherena istirahat mi ri rawa na anjo pokok ka nganre mi siagang minum ni anjo sumpaeng na bawa ya. 

Emotion: surprise
Tallui anne sari’battang, Nana, Nuni siagang Nino. Anne maggena lekbakmi naballiang ballak anne ruayya anakna, niak na alle ri Btn rua ballak naparuntukkangi Nuni siagang Nino. Anne Nana tenapa niballiangi, ka nakuai manggena sakbarak mako kau nak dih, padahal Nana anne anak baine pertamana. Monnongiji Nana, lalang atinna akkutaknang tojek kua nasayangja anne tau toaku, ngurana kamma mara’-maraeng ri nakke, punna ri sari’battangku liba dudu napinawang erokna ngaseng, mingka punna nakke tenaja nipaduli dudui. Ri ballakna anne nakonci kalengna siallo bujuruk, nampa mukona kamma anjo napauangi tau toana kua punna tammaki SMA la mange ri Jakarta akkuliah, kullei sambil akboya todo’ jama-jamang, eroki naparutusuk kalengna, passangmi bedek punna kale-kalengnaji mantang ri kotana taua.

Emotion: angry
Jaluru antamak ri perguruang tinggi tena bawang na ammake cara tes tertulis, niak pole jalur antamak iami antu ammake nilai rapor salama assikola. Jalur anne ni isseng kana SNMPTN, SNMPTN iami antu kalakbuanna Seleksi Nasional Masuk Perguruan Tinggi Negeri. Assingkkama lekbaka ku carita riolonganna, SNMPTN iami antu jaluruk antamak perguruang tinggi negeri ammake nilai rapor siagang kacarakdekang akademik niaka ni gappa salama assikola.
Siswa niaka nilei pappilajaranna tena na tak ubah-ubah siagang niak kacarakdekang maraenganna niak kesempatangna untu amminawang seleksi SNMPTN. Seleksi antama ri perguruang tinggi ammke jaluruk SNMPTN biasa ni kana seleksi jaluruk undangang, kamma anne tena na ia ngaseng akkulle andattarak, siagang tes na tena ammake tes tertulis. Sanna rannuku akulle lulusuk jaluruk undangang.


Emotion: happy
Ironi na, anjo serobot antrian anjo punna ri bandara, labbi biasa ni gappa ri domestic flight, teai International. Biasa na ammak ammak antu ni cinik tena na paduli siagang aturan, nakke kulle ku kabbilik siagang ku pasang mi senyum manisik. “Bu anne katte ngaseng ngantri ki bu, anjo ujung na rinjo ii, mae maki rinjo atoka minta ijin ki rii tau ni polonga antrian na ri katte, punna na kana tena ja ngapa yahh lanjut maki”. Reaksi na? Niak erok suluk antrian, mingka niak tong tatta ji rinjo nampa pura pura mi antu tongolok. Na anggap anjo teguran ta pengumuman ji jari tena ja na parallu na hiraukan. 

Emotion: angry
Siswi SMP inisial NB umuru 13 taung le'baki ri perkosa a'gilir siagang 12 andik kalasak na ri Palembang. NB na rahasiakangi anjo kejadian ka ri totoana ka malla ki ri kallarroi siagang na pare' pa'risi ki nyawa na totoa na punna na issengi anjo kejadiang na le'ba ki ri perkosa.bTapi na tena na sangkai NB punna salah se're agang na, na pawwangi totoana NB. Ka sebelum na NB le'ba ki na carita anjo kejadianga ri agang na punna le'ba ki ri perkosa. Anjo mi nafas issengi na totoana langsungi ri erangi ri kantoro polisi Polresta Palembang. Pa'risi na nyawa na totoana NB na issengi na anjo kejadianga na taba ana' baine na.

Emotion: fear
Sarringa sigea ri hp a na wattuku sibuntulu siagang mantan pacarku riolo. Anjari siapa kalima tena na baku akkana. Niak allo agangku ammantang rampi balla na anjo mantan pacarku, na pawwanga punna tappu ma kah siagang anjo ka ri pawwangi agangku ri ammak na mantan pacar ku, punna anjo mantan pacarku rua kalimi na erang baine laing ri balla na. Anjo baine a ternyata selingkuhanna, agang ri panjamanna. Larro ku ri ia angngapa na tega ka na selingkui, na nakke pantama ki ri anjo tampa' jamana riolo. Ku pamopporang mi na kulle na tinggalkan anjo baine a, tapi teai. Anjari nakke ku tappuki hubunganku, teaja pa'risi nyawa sallo dudu na pakamma.

Emotion: angry
PT. Ichi Tan Indonesia na battui langsung ballak pemenang untuk hadiah Rp 10 juta siagang 5 juta ri balikpapan, Minggu (20/9/2020). Pemenang na umumkan battu ri hasselek pengundian Ichitan bage-bage kejutan ri Kalimantan Timur. Siallo riolonganna (19/9/2020), pengundian ni lakukan ri Magara Cafe siagang na selenggarakan secara daring. Undian anjo iamiantu periode partama siagang lekbak mi berjalan semenjak Agustus. “Nakke takbangka siagang lannasak ammeta undian, mangkana nakke sedikit herang siagang kurang tappa”, na kana Rohani, ammetayya hadiah Rp 10 juta ia ammetayya hadiah Rp 10 juta niaka amantang ri jalan Bunga Rampai, Rt 35 No. 38.
Ibu rumah tangga anjo akkana mulanna sotta sotta anjari peserta undian na adakan PT. Ichi Tan Indonesiaia. Ia bahkan anggirim 400 tongko botolom Ichitan, sanggeng na ni nyatakan sebagai tau beruntung.


Emotion: surprise
Nakke mi antu content creator caddi inji ka, memang anne wattu na labbi tertarik ka bahas ki konten konteng kriminal, horor, siagang deep talak siagang tau lainga. Konten ku nakke ku parek ka memang cenderung serius ki, nampa segmentedki, peminat na niak mingka tena na sijai peminat konten haha hihi aa antu, terkadang memang nakke ku selingi siagang konten hahah. Anjo ji tena ku labbusuk mikkirik nakke mantanga siagang konten kreator maraenga antu na parek ka nakke biasa ni bandingkang (manna mamo ku isseng ji kana tiap tau antu na punnai progress na masing masing siagang nakke santai ja punna anjo hal ka), pakrisik ating anjo minakke ku alami (tolo tolo na nakke toh) biasa mi battu ri tau tau tena ku issenga na bully ka.

Emotion: fear
Niak ngasemmi kana-kana appakasirik-sirika napau. Natuna-tunai marnakik ia, erokkak ngewai natena pakkullengku. Erok tongak naewa aklumba lari na nacinikmi angkana ikatte manna gioka nisawalak tong na ewakik lumba lari. Nakanamo pinggawana, ewai punna naeraiko.Nakanamo lapong Kurakura, Antekammami pal eng bateku ngewai?" Nakanamo pinggawana, ammuko kioki agannu sampulo na nampa nuerang antama ri paranga. Punna ba ttuko antama ri tanngana paranga suroi anjijiriki kalenna tassekre-tassekre, kira-kira tassampulo rappa bellana niak seng tassekre, na ikau anjorengko ri baccika amman tang." Pammukoangi kammanjo aklarnpa tojemmi antama ri paranga nalle tommi aganna najijirik tassekre-tassekre kamma lekbaka nipauangi ri pinggawana. Lekbaki najijirik niak tommi battu lapong Jonga.

Emotion: angry
Kamma kamma anne lekbak na assambe suasana, punna jamang jamang beru antu pa sannang nga , jai ri rampik ta agang agang sanna ka bajik na, nakke akhere na tena mo ku sakring ni kana depresi. Jari katte agang agang ri Quora anne antu berjuang inji, nakke niak sekre rua tips antu kulle ni parek katte. Punna lamma ii ni sakring pakrasangan ta, boyaki tau kulle tulung ki. Punna tena kulle, ki pareki apa apa kulle ni parek tulungi kaleng ta. Nakke riolo pa ku ngai makei Quora, jari nakke curhat ka ri Quora apa apa masalah ku. Ki cinik ki tau tau ngai aa ri Quora bajik bajik ngasengi toh? Makasih Ya Allah, Quora kulle ku panjari sana pagassing ngi depresi ku.

Emotion: sad
Kah katte ngaseng 12 (sampulo rua) tau, niak akkana ngapa anjo grup ni idola kangi tena ni paganna ki singkamma Super Junior bawang mi jari 13 (sampulo tallu) tau. Akhere na ni boya mi sekre pi anggota ka 13 ta nampa ni buntuluk mi anne Ades. Ngapa na pake areng na grup na SM ngapa na tena ammake areng grup na SHINee padahal katte si pak 13 (sampulo tallu) anne kulle ki baku isseng kah ni ngai anjo SHINee? Simpel ji iyaa kah katte ngaseng SM Stan siagang kah member na SHINee 5 (lima) ji tau, sedangkan katte ngaseng 13 (sampulo tallu) , jari ni sakring labbi cocok punna ammake ki areng battu ri Super Junior.

Emotion: surprise
Se're video lalang kapala' ri'ba ri tanggala 2 Juli taung lalua niak rua baine sigea lalang na kapala' ri'ba ka. Teai battu ri keadaan darurat. Anjo video na ising na Rua tau baine a'pare sigea bambang ri lalang kapala' ri'ba. Anjo niak ammak na baine muda sigea ki ka anjo baine mudaya na serobot ki antrian assulu battu ri kapala' ri'ba, ri pawwangi ri ammak ka tea ko kamma anjo tapi kata tena baji' ji na pasulu ri bawa na. Anjomi na larro anjo ammak-ammak ka ri ia, ka ri pawwang baji'-baji' ji na kurang ajar na kana. Viral ki anjo video na ri ngaseng na media sosial ka, anjo tau acciniki video na na belai ammak-ammak ka, nampa anjo baine mudaya ri pakkanai tau kurang ajara'.

Emotion: angry
Na kana bede kulle ammake todong jeknek cuka bede. Ni gosok gosok ki mae ri limang na siagang sela sela kuku ta todong, barak lanyak ki bau amis na. Gosok mi anjo cuka na singkamma punna katte ammake sabun bissa limang. Punna kira kira bau na lanyak mi, bissai mi limang ta ammake sabun. Ampas kopi kulle tong, punna tena na niak ampas na yaa pake mi anjo bubuk kopi berua mo. Ni isseng ji kah bubuk kopi kulle na palanyka bau jengko. Nahh anne mi kulle tong ni palanyak bau botto amis na jukuk ka ri limang ta. Ki gosok gosok mi anjo bubuk kopiaa mae ri limang ta nampa pasannangi sinamperek. 

Emotion: disgusted
Badai PHK na serang mae ri sekre perusahaan rintisan I lalang siagang pantarang negri. Ni cinik anne kajadiang, Founding Partner AC Ventures Pandu Sjahrir na jelaskan kana niak sikuntung factor assebabkan anne perusahaan na gaukang nikanayya PHK lalang bulang riboko. Menurutna, faktor pakaramula iamiantu battu ri sisi pantarangang, singkkama naikna suku bunga, inflasi siagang perang.
Faktor makarua iamiantu tinggi harapan battu ri investor ri lekbakna na cinik siklus bisnis iareka business cycle niaka kajadiang siagang sanna liba mae ri perusahaan, kususna sector teknologi ri wattunna kajadiang pandemic Covid-19. Manurut Pandu, anjo anjaria paktor maka tallu iamiantu terjadina badai PHK iamiantu sabak sikura taung allaloa perusahaan loe anggaukang bakar doe sebagai cara untuk anggupa pasar lompo.


Emotion: sad
Beru beru anne Prilly Latuconsina na caritai salah sekre kejadian paka sirik sirik lalang ka linoang na. Anjo wattua iyaa lekba salah antama mae ri toilet khusus burakne aa. Anne hal ka na caritang Prillu Latuconsina wattu na anjari bintang tamu ri Youtube channel na Luna Maya. Na kana Prilly Latuconsina, iyaa memang tena na sadarak sanggeng na salah antama mae ri toilet khusus ka burakne. Jari anjo wattua nakke ku hadiri acara, nampa nakke mae ka ri toilet ka. Nakke kah sannang nga anjo wattua jari yahh mae ka toilet rong deh. Nampa antama ka mae ri toilet burakne , na kana Prilly Latuconsina. 

Emotion: shame
Napara sisik lekbak gakgana ukiranna suraklamaranga nakiringa siagang naukirika ri dallekanna karaenga. Apaji na nitarimami ia, battuang kana niangkakmi akjari juru tulisikna karaenga. Baku anjamana ri karaenga pilak tattamba tommi panghaselanna nasabak kalambusanna siagang tinulukna ri jama-jamanna, na tena tomrna karna nipujina ri karaenga siagang ri tau jaia. Nia’mo sekre wattu naerok aklampa karaenga naik ri butta lompoa, battuang kana butta Makka poro ampassukkuki rokong makalimana agama lsi· langa. Apaji naiamo nisare koasa ri karaenga poro ampajappai pammarentanga salama niaki karaenga ri butta Makka. Na bakukna nisare koasa ri karaenga, mamadai batena ammajiki ri tau jaia, kammaya tampa pole ri i lalang ballak· na karaenga, nakamma tonja nikimburuinna ri pambantu-pambantuna karaenga, nasabak taena tommo kamma ningaina Tinuluk ri bainenna karaenga nakanana biasai bainenna

Emotion: surprise
Tau sannang antu sessai ni tebak, kah na ngai na pendam ngaseng anjo perasaan na kaleng kaleng na, pikrasang ballisik, jengkel, sannang, sedih biasa na iyaa antu na pendam ji kaleng kaleng na. Yaa memangkapang tau sannanga antu ji na carita perasaan na mae ri tau tau antu tojeng tojenga ni anggap akrab mae ri iyaa. Sifat na tau sannanga anne mi biasa na parek iyaa anjari labbi bahaya punna iyaa larroi. Anne nasak punna niak tau sannang ji bawang, iyaa sebenarna antu na boliki jai energi lalang kaleng na siagang pikiran na. Punna iyaa na lampiaskangi anjo ngaseng energi yaa tak bolika, kulle anjo tau na pasuluk energi antu labbi lompo ja. 

Emotion: fear
Erok erok ku tongji kamma anjo. Nakke ku pammoporangi iyaa siagang anjo kejadian riolo aa mae ri kaleng ku siagang tong mae ri kaleng na. Ri katte sipakrua. Teai ji untuk kaleng kaleng ku ji bawang, kah punna nakke ku ampuni taua gara gara erok na kaleng ku, nakke ku pandangi kana kaleng ku anne egois ki. Untuk na anjo katte sipakrua. Kah nakke ku kamaseangi iyaa anjari tau, nakke todong kaleng ku anjari tau. Nakke ku kana mae ri lalangan na ka tuoangan ku, passang mi iya bahagia siagang karir na kulle lancarak singkamma nakke siagang karir ku todong. 

Emotion: surprise
Tepat na lekba na mendarat ka ri jekne ka, situasi na normalak normalak inji. Arus na tannang ji, nakke berusaha ka menyelam siagang ku jejakkangi bangkeng ku ri dasarak na anjo sungai aa mingka na battu battu “Ohh kulle kapang lalangi rinne” anjo pikiran ku wattua kulle 3 – 4 meterek. Nampa lekba na kira kira 20 detik, nasib sialaka battu mi, bangkeng ku tena kulle ni pagiok. Pakarammula ri betisik ku sanggeng na ujung na bangkeng ku kusakring kaku siagang mati rasai. Kah konsen ku buyar ki siagang panik ka nakke ku tahan mi pakrisik na atokah mae ka ri pinggirik. 

Emotion: fear
Pelita mempoi bussangi ri bangko ruang toanaya. Jantungna takkalasak tantangi attayang namana ripanggilku najalani sidang skripsia. Pelatina anne mahasiswa Teknik Metalurgi siagang Material Ui anne se'rena anrasaknagi sidang skripsi onlineka. Ammakei kemeja kebo' siagang dibalut blazer krem anne mempoi ri dallekangna layar laptopka, pirang kali nacekki nia' panggilan antama'na ri platform nasediakangi kampusna untuk sidang skripsi. Raut rupanna anne tantangi wattu giliranna sike'dek tiba. Ri wattuna tiba, pelita anne nahadapi appa tau dosenna ri sidanga. Tiga dosen pengujia siagang se're dosen pembimbingna anjari lawan akhirna oloangna angappa gelar sarjana. Se're per se'rena pakkuta'nangna dosenga kullei rijawab. Le'bana sidang akhirna Pelita anne nahembuskan maik legana kullei lulus sidang skripsi online.

Emotion: happy
Pakrisik mami nakasiak Sri wattunna mana’, salloi lalang ri ballak garinga, niak kapang sampulo jang. Salloi tassungke, na niak ulungna anakna suluk. Nakuai sanna’ pakrisikna mingka wattunna nacinikmi anakna suluk battu ri battangna, nakaluppai ngasengi anjo pakrisika. Tala niak pakkasiak pakrisik tassesa. Rannuji, sannang, ngarruki surang buru’nenna. Annemi anak natayang-tayanga appa’ taung. Akhirna anjari ammakmi, niakmi anak la naparakai, napaka lompo naik, naajarak, naurang mange sikola, napakanre, sanna’ rannuna surang tongi buru’nenna. Ia mintu punna la manaki taua, biasa parallu rolo’ pala’ pakmoporang ri tau toana siagang buru’nenna, biasa tena niissengi niak salah kiparek na larro Karaengata’ala. Njari punna teanangki, bajik paki ri iya ngaseng taua, paling pokokq antu bajik ri buru’nea siagang tau toayya.

Emotion: happy
Nakanamo ri pambantuna angkana, "Tena, tena naparallu antama mae, nasabak taenamo nakke manggeku taena tommo ammakku." Sanggenna pinruang pintallungi nisuro a’lampa battu ri anjo tampaka, nasabak nasuro bongkai aklampa anjo tau toaya. Na anjo lapong tau toa ammantang tonjia i pantaranna anjo pakkekbuk kamponna anngarruk ia rua. Anjo Pak Ahamak sirik-siriki kutaeng ri bainenna nasabak lekbak napaui angkana taenamo manggena, taenamo anronna. Apaj1 na nalappassammo kongkong lompona anjo pajaga kampon na na napiondangi kongkong anjo tau toana ia rua. Sanggenna karana nilagana ri kongkong, lokok-lokokmi ia rua sanggenna sallang mate ngaseng. Ri bokoanganna anjo pakbalasakna Allahu Taala ri battuang kana ri anjo anakna pilak allo pilak naung tommi pakbarang-baranganna, garringgarring tommi, nipanaung tommi poleng pangkakna ri pammarenta nasaba’ malanggarakna paraatorang.

Emotion: angry
Ari Irham niak pengalaman malla na accini setang sanggeng na malla mi antama ri wc sassanga'. Anjo na kasia' wattu na ca'di ka tena na sengaja na cini makhluk halusu' ka ri dallekang mata na. Na kana Ari Irham wattu na ca'di anjo accini ki kuntilanak wattu na mate lampu a ri balla na . Le'ba na mi anjo punna matei lampua malla mi antama ri wc a ka ri wc riolo na cini anjo setang kuntilanak ka. Le'ba tongi tena salloa anne, 7 bulang lalua, angngerangi oto na cini tongi pocong ri luara' oto na, ri tol, rampi' gerbang na pintu tol ka na cini anjo poconga. Tena na sallo lan'nya' tommi anjo setanga. Jai mi kejadian na cini setang kamae-mae, apa poe punna syutingi film horor tambah jai mi na kasia' accini anjo makhluk-makhluk halusu' ka.

Emotion: fear
Pasangan baine burakne assalam Belgia mendadak kulomanyang lekbakna na temukan harta karun berupa koin bulaeng yang berusia bilangang taung riwattunna ini pabajiki ballakna. Na kana Detikinet, ri wattua pabajiki ballak na lakukan ri bagian pallung na. Ri mulanna, paraia angguppa cangkirik cakdi. Sannak takbangkana paraia sabak ternyata i lalang na niak 240 koin bulaeng. Hasselek panalitian na lakukan, koin anjo ternyata assalakna battu ri sekitarak taung 1610 sanggengna taung 1727. Anne iamiantu penemuan benar-benar tena na perkirakan. Penemuan 240 koin anne iamiantu temuan arkelogi paling lompo ri Belgia, siagang pastina paling lompo battu ri abad ke-18, kanangna Grogory Edmund battu ri biro lelang Spink & Son. Ia mendadak kaya lekbakna na gappa harta karun anjo.

Emotion: surprise
Manusiawi ji memang punna kulle niak lalang sekre kondisi antu sebenar na lekba mo ki rencana kan sabajik bajik na mingka anjo apa apa yaa ternyata ri ekko na tena na singkamma ni harapkanga, anne kondisia biasa kulle na paniak pikrasang erok ki pasalang ngi kaleng ta , na kulle ni gappa bebasak ki mae ri pisakring ki pasalangi kaleng ta kulle kapang ni damai kan kaleng ta siagang kaleng ta tong ja, ki kutaknang ngi mae ri kaleng ka ngapa na sanging ni pisalang ngi kaleng nu antu, ngapa anjo punna anu bajik memang ni pikkirik kulle bajik todong mae ri kaleng ka, punna anu tena bajik kulle singkamma tong mi anjo jajinna sinamperek.

Emotion: sad
Ni cinik battu ri sosmed sanggeng na kamma kamma anne kubu pro pemerintahan siagang pro oposisi semakin sallo semakin ak bambangi sanggeng na kulle sinamperek tak siarak anjari 2 kubu anjo, kah gara gara anjo isu pemerintah pro china, oposisi pro isis, bangkit na PKI siagang maraenga anne kulle na alle situasi anne amboya dukungan ri Indonesia. Nah mattung na kabul, taliban resmi ak kuasa siagang iyaa lekba mi na karenai janji janji mingka jai tau ragukangi kana anjo taliban kulle kah tena na tappaki janji na sarei hak mae ri baine siagang kelompok kelompok niaka ri Indonesia anne mallak ta kulle na pamunculuk masalah. 

Emotion: fear
Oak Islan (Pulau Oak) niak ri Nova Scotia, Kanada, ni anggap anjari tampak perburuan harta karung paling mematekan battu ri taung 1700 an. Mitos ka anjo berembus ki wattu na inji niak sekelompok bajak laut ri akhere abad ke 18 na ungkapkang kana niak sejumlah harta katung battu ri berbagai bajak laut antu terpendam ki ri dasarak na anjo pulau aa. Korban nyawa pertama mate antu mi Dniel Mc Ginnis antu tallang wattu na na gali. Sanggeng na akherena 6 (annang) tau harusuk lanyak tong nyawa na. Mingka, na kana sekre ramalan, harta karunga anjo munculuki punna nyawa na korban na na gappa mi 7 tau. 

Emotion: surprise
Ri sikolana anne, Nunung battu bari’basak kijai  lingumi kamma niak naboya. Njari nikutaknangmi inne siagang agang sibangkuna, Rosma, kua ngurako kamma tau lingu-lingu batena bolak balek kammako setrika. Anne Nunung nabisikmi Rosma kua doekku kuboya. Risubangngi na lannya padahal kubolikji ri koccikangku, mingka punna kupaui ri aganga ngaseng, sinampe niak guppai nampa naboliki ri koccikanna. Tena sallo kamma anjo antamakmi guru Matematikana, akkutaknangi nai lannya doekna risubangngi, nasabak niak naguppa doek ri kelaska, na engka’ mi limanna Nunung, njari nikutaknangi poeng, doek sikura, nakana Nunung 20 sa’bu pak. Nisareangmi anjo doeka siagang gurunna. Sanna’ rannuna Nunung deng, ka anjo lannyaka doek erok napaballi bo’bo’ kamase. 

Emotion: happy
Nakke battu ri kota ca’di ri Jawa Timur rampi’ na mi perbatasanna Jawa Tengah. Battuku ca’di sanggeng na lompo ri sikola SMA ku tena ku sekali mantang ri luara kota ku. Wattu ku pertama na antama kuliah mantanga siagang ana’ na tetangga ku ri kota ku ka dia sallomi akkuliah ri anjo kampus ka. Ri kota Surabaya tampa’ na kampusku niak, jai gedung-gedung tinggi ka ri kota ku tena niak gedung tinggi anjari tau berua accini gedung tinggi jai ri rinne. Pengalaman senangku wattu ku akkuliah ri tampa’ beru anjo anggappa ka jai agang ri luara daerahku anjari na kulle ka appilajari jai bahasa beru.

Emotion: happy
Singkamma tenapa na puas balap-balap ri akrungang, anne taua dengan santaina melombong antrian barisan ri sekre Spbu, tena ni isseng kana Spbu tamaeang, mingka kajadian anne termasum langka siagang tena na pantas ni pinawang sebagai contoh mae ri katte. 
Ya, punna memang sannak terpaksa misalkan niak kaparalluang panting singkamma akkaro-karo jempu tau toa sementara garring, ngapa tena nu akkana bajik-bajik siagang tahu ri dallekangta. Ni jelaskan siagang appalak popporok kana katte sedang karo-karo sabak niak alasan sannak panting siagang tena ni pare-pare alasanna. 
Kammapung punna lekbak mi appalak ijing na tena ni guppa respon moterek, terpaksa haruski bersabar sabak mengantri sekre tau ri dallekang tena na melebihi 5 mani.


Emotion: angry
Afdi anne mahasiswa FIB Unilak makase're ujian skripsi onlineka. Ri allona anjo nia appa mahassiwa ujian, ria anajari urutan makase're nasaba' nia corona. Nakana Afdi sebelumna mulai sidang pakkasia'na gugupki, manna mamo ujian onlineki, tapi kasia'na singkammai sidang secara nyata tetap gugupki. Nyamangna anne ujian onlineka anne nia' diskon ujianga, suasanana sannangi walau awala'na was-waski tapi akhirna lancarki tena ta'ganggu siagang cukupki napare' hatia takkende'ki siagang ammakala'ki. Tau toana anne Afdi anne anjama anjari buruh bongkar muatka ri Pelabuhan Perawang. Tau toana anne banggai siagang sa'gai. Jai tau nasaerangi ucapan salama' nakke lulusu'. Nakke attraima kasih ri tau-taua nasaba' jai tau bantuka.

Emotion: happy
Niak rua olok-olok riolo assahabak, iami antu pong Darek siagang pong Kura-kura. Na anjo ia rua tenamo kamma singaina, kere-kere mae simata siaganna. Niak’no sekre wattu naccarik-carita ia rua ri birinna binangaya. Nasitujuang tongi anjo wattua battui banjirik iareka akba lompoa, na tikring nia’ mamo batang unti ammanyuk, na anjo batang untia sumpaleng taenapa nalekbak a’rappo. Assamaturukmi ia rua erok anngallei anjo batang untia na nampa nalamung. Na anjo pong Darek nallemi cappakna nasabak niakrno nacini’ leko’na, naia tosseng anjo pong Kura-kura batanna tosseng nalle. Apaji napara ammoterekmo mange ri pammantanganna na nampa massing mange nalamung untinna ri butta cocoka nipaklamungi unti. Na anjo sumpaleng massing lekbakna na lamung untinna sallo sikali nampa sibuntuluk pole, mingka passarikbattanganna ia rua kamma lekbakji biasa. 

Emotion: angry